సైనిక స్థావరంపై ఉగ్ర దాడి.. కెప్టెన్ సహా ముగ్గురు జవాన్ల వీరమరణంవారిలో ఒకరు తెలుగు జవాన్ వెంకటరమణశ్రీనగర్, ఏప్రిల్ 27: ఉగ్రవాదులు మళ్లీ చీకటిమాటున ఆర్మీ క్యాంపుపై దొంగదెబ్బ కొట్టారు! ఈ దాడిలో ఒక తెలుగు జవాను సహా ముగ్గురు సైనికులు అమరులయ్యారు. ఐదుగురు తీవ్రంగా గాయపడ్డారు. జమ్మూకశ్మీర్లోని కుప్వారాకు 100 కిలోమీటర్ల దూరంలో.. నియంత్రణ రేఖకు కేవలం 10 కిలోమీటర్ల దూరాన పంజ్గామ్లో ఉన్న ఆర్మీ క్యాంపుపై.. గురువారం తెల్లవారుజామున నాలుగు-నాలుగున్నర గంటల సమయంలో ముగ్గురు ఉగ్రవాదులు విరుచుకుపడ్డారు. కంచెను తెంచి క్యాంపులోకి చొరబడ్డారు. అండర్బ్యారెల్ గ్రెనేడ్లతో దాడి చేస్తూ, విచక్షణ రహితంగా కాల్పులు జరిపారు. ఆఫీసర్స్ కాంప్లెక్స్ వైపునకు వెళ్లేందుకు ప్రయత్నించగా, అప్రమత్తమైన తక్షణ ప్రతిస్పందన బృందం రంగంలోకి దిగింది. 35 నిమిషాలపాటు జరిగిన కాల్పుల్లో.. ఒక కెప్టెన్ సహా ముగ్గురు సైనికులు వీరమరణం పొందారు. ఇద్దరు ఉగ్రవాదులు హతమయ్యారు. మరో ఉగ్రవాది చీకట్లో తప్పించుకున్నట్టు అధికారులు తెలిపారు. ఈ దాడికి పాల్పడింది జైషే ఉగ్రవాదులుగా అనుమానిస్తున్నారు. కాగా, ఉగ్రవాదుల మృతదేహాలకు అంత్యక్రియలు జరపడానికి వీలుగా తమకు అప్పగించాలంటూ కొందరు నిరసనకారులు...క్యాంపు వద్ద భద్రతాదళాలపై రాళ్ల దాడికి పాల్పడ్డారు. ఈ క్రమంలో జవాన్లు జరిపిన కాల్పుల్లో మహ్మద్ యూసఫ్ (75) అనే వృద్ధుడు మరణించాడు. జవాన్లపై రాళ్లదాడికి పురికొల్పుతున్నారనే కారణంగా వేర్పాటువాద నేత అంద్రాబీని అరెస్టు చేశారు. మాటలు కాదు చేతలు కావాలి: రాహుల్ ఆర్మీ క్యాంపు మీద ఉగ్రదాడిపై కాంగ్రెస్ ఉపాధ్యక్షుడు రాహుల్ స్పందించారు. ఉగ్రవాదులను నియంత్రించడానికి మాటలు చాలవని.. వ్యూహాత్మక, నిర్ణయాత్మక చర్య తీసుకోవాల్సిన అవసరం ఉందన్నారు. ఇక.. కాంగ్రెస్ అధినేత్రి సోనియాగాంధీ పాక్ ప్రాయోజిత ఉగ్రవాదాన్ని కేన్సర్గా అభివర్ణించారు. అమరుల వివరాలు.. కెప్టెన్ ఆయుష్ యాదవ్(25) యూపీలోని కాన్పూర్వాసి. మూడేళ్ల క్రితం సర్వీసులో చేరారు. జూనియర్ కమిషన్డ్ ఆఫీసర్ సుబేదార్ భూప్ సింగ్ గుజ్జర్ దుసా (46) ఇరవై ఆరేళ్లుగా సైన్యంలో సేవలందిస్తున్నారు. నాయక్ వెంకట్ రమణ (38) తెలుగువాడు. విశాఖపట్నం వాసి. 18 ఏళ్లుగా సైన్యంలో ఉన్నారు.
sainika sthaavarampai ugra daadi.. kepten sahaa mugguru jawanla veeramaranamvaarilo okaru telugu jawan venkataramanasrinagar, epril 27: ugravaadulu malli cheekatimaatuna armi kyaampupai dongadebba kottaru! ee daadilo oka telugu javaanu sahaa mugguru sainikulu amarulayyaru. aiduguru teevramgaa gayapaddaru. jammookashmeerloni kupwaraku 100 kilometerla dooramlo.. niyantrana rekhaku kevalam 10 kilometerla dooraana panjgaamlo unna armi kyaampupai.. guruvaram tellavaarujaamuna naalugu-nalugunnara gantala samayamlo mugguru ugravaadulu viruchukupaddaaru. kanchenu tenchi kyaampuloki chorabaddaaru. underbarle grenedlatho daadi chestu, vichakshana rahitamgaa kaalpulu jariparu. officers complexes vaipunaku vellenduku prayatninchagaa, apramattamaina takshana pratispandana brundam rangamloki digindi. 35 nimishaalapaatu jarigina kaalpullo.. oka kepten sahaa mugguru sainikulu veeramaranam pondaaru. iddaru ugravaadulu hatamayyaru. maro ugravaadi cheekatlo tappinchukunnattu adhikaarulu telipaaru. ee daadiki paalpadindi jaishe ugravaadulugaa anumaanistunnaaru. kaga, ugravaadula mrutadehaalaku antyakriyalu jarapadaaniki veelugaa tamaku appaginchaalantuu kondaru nirasanakaarulu...kyaampu vadda bhadrataadalaalapai raalla daadiki palpaddaru. ee kramamlo javaanlu jaripina kaalpullo mahmad eusaf (75) ane vruddhudu maraninchaadu. javaanlapai raalladaadiki purikolputunnarane kaaranamgaa verpaatuvaada netha andraabeeni arestu chesaru. maatalu kaadu chetalu kavali: rahul armi kyaampu meeda ugradaadipai congress upaadhyakshudu rahul spandinchaaru. ugravaadulanu niyantrinchadaaniki maatalu chaalavani.. vyuuhaatmaka, nirnayaatmaka charya teesukovaalsina avasaram undannaaru. ika.. congress adhinetri soniyagandhi pak praayojita ugravaadaanni kensarga abhivarninchaaru. amarula vivaraalu.. kepten aayush yadav(25) upiloeni kanpurvasi. moodella kritam sarveesulo cheraaru. joonier commissiond afficer subedar bhup sing gujjar dusa (46) iravai aarellugaa sainyamlo sevalandistunnaru. nayak venkat ramana (38) teluguvaadu. visaakhapatnam vaasi. 18 ellugaa sainyamlo unnaaru.